CELEX: 32011R0054
Language: lv
Date: 2011-01-21
Title: Komisijas Regula (ES) Nr. 54/2011 ( 2011. gada 21. janvāris ), ar kuru groza Regulu (ES) Nr. 447/2010, ar ko uzsāk konkursa procedūru sausā vājpiena pārdošanai, attiecībā uz datumu, līdz kuram intervences sauso vājpienu pieņem uzglabāšanā

22.1.2011   
            
            
               LV
            
            
               Eiropas Savienības Oficiālais Vēstnesis
            
            
               L 19/7
            
         KOMISIJAS REGULA (ES) Nr. 54/2011
   (2011. gada 21. janvāris),
   ar kuru groza Regulu (ES) Nr. 447/2010, ar ko uzsāk konkursa procedūru sausā vājpiena pārdošanai, attiecībā uz datumu, līdz kuram intervences sauso vājpienu pieņem uzglabāšanā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), jo īpaši tās 43. panta f) un j) punktu saistībā ar 4. pantu,
   tā kā:
   
               (1)
            
            
               Komisijas 2010. gada 21. maija Regulas (ES) Nr. 447/2010 (2) 1. pantā noteikts, ka intervences sausais vājpiens, kuru laiž pārdošanā, ir pieņemts uzglabāšanā līdz 2009. gada 1. maijam.
            
         
               (2)
            
            
               Ņemot vērā pašreizējo situāciju sausā vājpiena tirgū saistībā ar pieprasījumu un cenām, kā arī intervences krājumu līmeni, ir atbilstoši, ka līdz 2009. gada 1. novembrim uzglabāšanā pieņemtais sausais vājpiens ir pieejams pārdošanai.
            
         
               (3)
            
            
               Tāpēc attiecīgi jāgroza Regula (ES) Nr. 447/2010.
            
         
               (4)
            
            
               Lai sausais vājpiens nekavējoties būtu pieejams pārdošanai, šai regulai ir jāstājas spēkā tūlīt pēc tās publicēšanas Eiropas Savienības Oficiālajā Vēstnesī.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 447/2010 1. pantu aizstāj ar šādu pantu:
   
      “1. pants
      Darbības joma
      Ir atklāta konkursa procedūra pirms 2009. gada 1. novembra glabāšanai pieņemtā sausā vājpiena pārdošanai atbilstīgi nosacījumiem, kas paredzēti Regulas (ES) Nr. 1272/2009 III sadaļā.”
   
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 21. janvārī
      
         
            Komisijas un tās priekšsēdētāja vārdā –
         
            Komisijas loceklis
         
         Štefan FÜLE
      
   
   
      (1)  OV L 299, 16.11.2007., 1. lpp.
   
      (2)  OV L 126, 22.5.2010., 19. lpp.